Id Software

id Software (fon. id softver, često pogrešno izgovoreno ai di softver) je kompanija koja se bavi proizvodnjom računarskih igara. Kompanija ima sjedište u Mesquite-u, Texas, predgrađu Dallas-a. Kompaniju su osnovala četiri člana Softdisk-a: programer John Carmack, John Romero, dizajner Tom Hall, te umjetnik Adrian Carmack (nije u srodstvu sa Johnom Carmackom). id Software se sada smatra najuticajnijom razvojnom kućom od mnogih na području Dallas-a poznatom kao Dallas Gaming Mafia.

 Historija 

Osnivači id Software-a su se sreli u uredima Softdisk-a za kojeg su pravili i izdavali igre. Najpoznatiji je bio Dangerous Dave serijal. Jednom kada je Apogee Software shvatio o kakvim se izvandrednim talentima radi rekrutirao ih je u svoje redove. U međuvremenu osnivači id Software su radili na vlastitim naslovima koji su trebali biti izdani pod id Software-ovim imenom. Najpoznatiji od tih serijala je bio Commander Keen.

 Commander Keen 

Commander Keen serijal je predstavljao vrlo popularnu platformsku igru, te je ubacio id Software u igraću industriju. Igra je bila veoma popularna te je izdat veliki broj naslova.

Shareware metod distribucije je prvi put upotrijebljen kroz id Software od strane Apogee Software i to kroz njihove naslove kao što su Commander Keen, Doom, te Wolfenstein. Sistem je radio tako da bi prvi dio igre izdali te bi bio besplatan, dok bi ostatak igre igrači morali kupiti.

 Wolfenstein 3D 

Kompanija je doživjela prodor na tržištu upravo zahvaljujući igri Wolfenstein 3D. Igra je nudila prekrasnu grafiku te 3D prostor. Wolfenstein 3D je praktično stvorio FPS žanr. Nakon Wolfenstein-a 3D id Software je izdao Doom, Doom II, Quake, Quake II, Quake III Arena, Doom 3, i Quake 4. Svaka od ovih igara predstavljala je napredak u grafici te povećane sistemske zahtjeve.

 Quake 

Izdavanje Quake serijala predstavljalo je drugu prekretnicu u id Software-voj historiji. Quake je predstavljao kombinaciju odličnog u potpunosti 3D engine-a i odličnog dizajna. Ni zvuk nije zaostajao za grafikom dovođenje Trent-a Reznor-a u svoje redove učinilo je zvuk odličnim. Glavna novost Quake-a je bila ta što je omugaćavao Deathmatch (igra između živih protivnika, a ne likova kontrolisanih računarom) igru preko interneta (posebno preko dodatka QuakeWorld).

 Glavne ličnosti 

 John Carmack 

John Carmack je glavni programer u id Software-u, čije su vještine 3D programiranja nadaleko poznate. On je zadnji od četvorice osnivača još uvijek zaposlenih u firmi.

 John Romero 

John Romero, je otpušten nakon izdavanja Quake-a. On je kasnije osnovao vlastitu kompaniju Ion Storm, u kojoj je postao neslavan nakon razvoja Daiktana-e, koja je dobila slabe kritike od strane igrača.

 Tom Hall 

Tom Hall je napustio id Software u ranim danima razvoja Doom-a (ali ne prije nego što je ostavio neki uticaj, mpr. on je odgovora za implementaciju teleportera u i igri). Nakon što je napustio id Software otišao je u Apogee Software gdje je radio na igri Rise of the Triad. Kada je završio igru Rise of the Triad shvatio je da nije komponiran sa razvojnim timom Prey-a, te je napustio Apogee Software te otišao u Ion Storm firmu bivšeg kolege. Hall često govori kada bi mu id Software prodao prava ma Commander Keen serijal da bi odmah napravio nastavak.

 American McGee 

American McGee je bio jedan od dizajnera nivoa na mnogim igrama id Software-a kao što su Doom II, te Quake. Nakon toga je otišao u EA Games gdje je napravio vlastitu igru American McGee's Alice. Trenutno radi u vlastitoj kompaniji The Mauretania Import Export Company koja trenutno radi na igri Bad Day L.A.

 id Software-ove igre 

 Razvili 

 Commander Keen
 Episode 1: Marooned on Mars (1990)
 Episode 2: The Earth Explodes (1991)
 Episode 3: Keen Must Die (1991)
 Keen Dreams (1991)
 Episode 4: Secret of the Oracle (1991)
 Episode 5: The Armageddon Machine (1991)
 Episode 6: Aliens Ate My Baby Sitter (1991)
 Dangerous Dave in the Haunted Mansion (1991)
 Rescue Rover (1991)
 Rescue Rover 2 (1991)
 Hovertank 3D (1991)
 Catacomb 3D: A New Dimension (1991) re-released as Catacomb 3-D: The Descent
 Catacomb Abyss (1992)
 Catacomb Armageddon (1992) re-released as Curse of the Catacombs
 Catacomb Apocalypse (1992) re-released as Terror of the Catacombs
 Wolfenstein 3D (1992)
 'Spear of Destiny (1992)
 Doom (1993)
 The Ultimate Doom (1995)
 Doom II: Hell on Earth (1994)
 Master Levels for Doom II (1995)
 Final Doom (1996)
 Quake (1996)
 Quake II (1997)
 Quake III Arena (1999)
 Expansion: Team Arena (2000)
 Doom 3 (2004)

 Izdali 

 Heretic - Raven Software (1994)
 HeXen - Raven Software (1995)
 HeXen II - Raven Software (1997)
 Quake Expansion Packs (dodaci)
 Scourge of Armagon - Ritual Entertainment (1997)
 Dissolution of Eternity - Rogue Entertainment (1997)
 Quake II Expansion Packs
 The Reckoning - Gray Matter Interactive (1998)
 Ground Zero - Rogue Entertainment (1998)
 Return to Castle Wolfenstein - Gray Matter Interactive, Nerve Software (multiplayer) (2001)
 Wolfenstein: Enemy Territory - Splash Damage (2003)
 Doom 3: Resurrection of Evil - Nerve Software (2005)
 Quake 4 - Raven Software (2005)
 Doom RPG - Fountainhead Entertainment (2006)
 Enemy Territory: Quake Wars'' - Splash Damage (2006; u razvoju)

 Vanjski linkovi 

 Službena id Software web stranica
 id Software na Google Earth-u
 Svi demo-i, Svi demo-i svih igara koje je id Software ikada napravio

Kategorija:Videoigre
Kategorija:Računarska preduzeća u SAD-u